Richard Ford

**Richard Carrel Ford**, nado en Jackson, Mississippi, Estados Unidos o 16 de febreiro de 1944, é un escritor estadounidense.

## Traxectoria 
### Familia e primeiros anos 
Fillo de Parker Carrel, vendedor ambulante de amidón, que morreu cando Ford tiña 16 anos e de Edna Ford. O seu avó, Ben Shelley, era o xerente do Marion Hotel en Little Rock . De neno, Ford pasou moitos veráns no hotel e lembra que as estadías lle permitiron entrar no mundo adulto, e que as observacións das relacións entre homes e mulleres iluminaron despois parte da súa obra literaria.

Ford padecía un certo grao de dislexia que parece que lle axudou a desenvolver un interese pola literatura. 

De mozo traballou como socorrista no "Little Rock Country Club"  e no ferrocarril de Arkansas como axudante de maquinista. Alistouse nos "marines" pero foi dado de alta por mor dunha hepatite. 

Asistiu á Davis Elementary School en Jackson. En 1966 recibiu o título de Bachelor of Arts (BA) pola Universidade Estatal de Míchigan e en 1970 o MFA pola Universidade de California. Despois dunha breve etapa na facultade de dereito, comezou a escribir ficción e volveu a Little Rock para traballar como profesor adxunto na Central High School de Flint, Míchigan.

Con 23 anos, o 28 de marzo de 1968, casou con Kristina, unha antiga compañeira de escola. Kristina é licenciada en Filosofía e profesora na Universidade de Nova York.  A parella, que non ten fillos, vive actualmente no barrio francés de Nova Orleans.

### Carreira literaria 
En 1976 publicou a súa primeira novela " *A Piece of My Heart"* e en 1981 " *The Ultimate Good Luck* ". As malas vendas obrigárono a abandonar a ficción e pasou a traballar como reporteiro deportivo para a revista New York Inside Sports, pero en 1982 foi despedido e volveu á literatura con " *The sportswriter* " protagonizada por Frank Bascombe, que foi citada pola revista Time . como unha das cinco mellores novelas de 1986 e finalista do premio PEN/Faulkner. 

### Profesor 
Ademais da súa actividade xornalística e literaria, Ford desenvolveu unha ampla actividade académica como docente:

* Universidade de Princeton (1980-1981)
* Universidade de Harvard (1994) 
* Profesor no Bowdin College (2005) 
* Profesor adxunto no Oscar Wilde Centre, Trinity College Dublin, ensinando escritura creativa ( 2008 ) 
* Profesor de ficción na Universidade de Mississippi ( 2011 ) 
* Escola de Artes da Universidade de Columbia ( 2012 ) 

## Obras 
* 1976: A Piece of My Heart
* 1981: The Ultimate Good Luck
* 1983: American Tropical
* 1986: The sportwriter
* 1987: Rock Springs
* 1990: Wildlife,
* 1991: Bright Angel
* 1992: Editor
* 1995: Independence Day
* 1997: Women with Men
* 1998: My Mother in Memory
* 2002: A Multitude of Sins
* 2006: The Lay of the Land
* 2012: Canada
* 2015: *Let Me Be Frank With You* 
* 2017: *Between Them: Remembering My Parents* 

Tamén recompilou contos de autores estadounidenses:

* 1990: American Short Stories
* 1992: The Granta Book of the American Short Story

## Premios 
* 1987: Academia Americana de Artes e Letras para a Literatura 
* 1995: Premio Pulitzer de ficción
* 1996: Premio Pen/Faulkner de ficción 
* 1994: Premio Rea ao relato curto 
* 2013: Prix Femina Etranger e Medalla Andrew Carnegie á Excelencia por " *Canadá* "
* 2016: Premio Princesa de Asturias das Letras 
* 2019: Premio da Biblioteca do Congreso á ficción estadounidense
## Notas